Diari Oficial de la Generalitat Valenciana


Sumari del DOGV 2423, del 09-01-1995 (1995/833498)

DECRET 247/1994, de 7 de desembre, del Govern Valencià, pel qual s'accepta la cessió gratuïta de la propietat d'una parcel·la de terreny situada a la partida de la Foieta d'Ibi, amb una superfície de 5.000 m2, realitzada per l'Ajuntament d'Ibi.
----------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1994/12/07/247/dof/vci/html**

### Dades del document

Número de DOGV
:   2423

Data del DOGV
:   09-01-1995

Secció del DOGV
:   DISPOSICIONS GENERALS

Número del document
:   1995/833498


Data del document
:   07-12-1994

Organisme emissor
:   Conselleria d'Economia i Hisenda

Tipus de document
:   Decret

DECRET 247/1994, de 7 de desembre, del Govern Valencià, pel qual s'accepta la cessió gratuïta de la propietat d'una parcel·la de terreny situada a la partida de la Foieta d'Ibi, amb una superfície de 5.000 m2, realitzada per l'Ajuntament d'Ibi.   
L'Ajuntament d'Ibi, en la sessió plenària realitzada el dia 25 de març de 1994, acordà la cessió gratuïta a la Generalitat Valenciana de la propietat d'una parcel·la de terreny situada en la partida de la Foieta d'Ibi, amb una superfície de 5.000 m2, propietat de l'ajuntament.  
La cessió es realitza amb el fi determinant de construir-hi un taller ocupacional.  
A petició del conseller de Treball i Afers Socials s'iniciaren els tràmits legals oportuns per a l'acceptació i la formalització de la cessió gratuïta de la parcel·la de terreny, realitzada a favor de la Generalitat Valenciana.  
D'acord amb el que disposa l'article 22 de la Llei 3 /1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.  
Per això, a proposta del conseller d'Economia i Hisenda i amb la deliberació prèvia del Govern Valencià en la reunió del dia 7 de desembre de 1994,  
DECRETE:  
Article primer  
Acceptar la cessió gratuïta de la propietat realitzada per l'Ajuntament d'Ibi de la parcel·la de terreny de 5.000 m2 de superfície, situada a la partida de la Foieta, que confronta: nord, camí Vell d'Alcoi; sud i est, finca núm. 1.001, finca matriu de la qual se segregà; i oest, carrer de Salvador Dalí.  
Aquesta finca es troba inscrita en el Registre de la Propietat de Xixona, llibre 245, secció d'Ibi, tom 964, foli 208, finca 16.100.  
Article segon  
La cessió gratuïta efectuada per l'Ajuntament d'Ibi es fa amb la condició de destinar l'immoble a taller ocupacional.  
Article tercer  
El dret de propietat derivat d'aquesta cessió s'haurà d'incorporar a l'Inventari General de Béns i Drets de la Generalitat Valenciana, i inscriure's al seu nom en el Registre de la Propietat.  
DISPOSICIó FINAL  
La Conselleria d'Economia i Hisenda realitzarà els tràmits necessaris per a fer efectiu el que disposa aquest decret.  
València, 7 de desembre de 1994  
El president de la Generalitat Valenciana,  
JOAN LERMA I BLASCO  
El conseller d'Economia i Hisenda,  
AURELIO MARTíNEZ ESTÉVEZ


Còpia Permalink ELI